ddrg/super_eurlex huggingface dataset:
DA Den Europæiske Unions Tidende L 17/5

KOMMISSIONENS FORORDNING (EF) Nr. 49/2008

af 21. januar 2008

om fastsættelse af den mængde majs, der kan opkøbes ved intervention i fase 2 i produktionsåret 2007/08

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (1),

under henvisning til Kommissionens forordning (EF) nr. 824/2000 af 19. april 2000 om fastsættelse af procedurer for interventionsorganernes overtagelse af korn samt analysemetoder for bestemmelsen af kvaliteten (2), særlig artikel 3a, stk. 2, andet afsnit, og

ud fra følgende betragtninger:

(1) Artikel 3a i forordning (EF) nr. 824/2000 fastsætter regler for tildeling af de mængder majs, der kan opkøbes ved intervention i produktionsårene 2007/08 og 2008/09. Tildelingen sker i to faser, nemlig »fase 1« og »fase 2«.

(2) Den samlede mængde majs, der kan opkøbes ved intervention i fase 1, som varede fra den 1. august til den 31. december 2007, oversteg ikke den grænse, der er fastsat i artikel 5, stk. 1, i forordning (EF) nr. 1784/2003. Derfor bør den mængde majs, der kan opkøbes ved intervention i fase 2 i produktionsåret 2007/08, offentliggøres.

(3) Ifølge artikel 3a, stk. 1, tredje afsnit, indledes fase 2 dagen efter Kommissionens offentliggørelse i Den Europæiske Unions Tidende af den resterende mængde, der kan opkøbes ved intervention i denne fase. Denne dag er den første dag, der kan indgives tilbud i alle medlemsstaterne, og denne fase slutter senest den 30. april i Grækenland, Spanien, Italien og Portugal, den 30. juni i Sverige og den 31. maj i de øvrige medlemsstater. Det bør i den forbindelse fastsættes, at nærværende forordning træder i kraft dagen efter offentliggørelsen i Den Europæiske Unions Tidende —

UDSTEDT FØLGENDE FORORDNING:

Artikel 1

Den mængde majs, der kan opkøbes ved intervention i fase 2 i produktionsåret 2007/08, jf. artikel 3a i forordning (EF) nr. 824/2000, er på 1 500 000 tons.

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 21. januar 2008. På Kommissionens vegne Jean-Luc DEMARTY Generaldirektør for landbrug og udvikling af landdistrikter

(1) EUT L 270 af 21.10.2003, s. 78. Senest ændret ved forordning (EF) nr. 735/2007 (EUT L 169 af 29.6.2007, s. 6).

(2) EFT L 100 af 20.4.2000, s. 31. Senest ændret ved forordning (EF) nr. 883/2007 (EUT L 195 af 27.7.2007, s. 3).
DA Den Europæiske Unions Tidende L 17/3

KOMMISSIONENS FORORDNING (EF) Nr. 48/2008

af 21. januar 2008

om udstedelse af importlicenser som følge af de ansøgninger, der blev indgivet i løbet af de første syv dage af januar 2008 i forbindelse med de toldkontingenter, der blev åbnet ved forordning (EF) nr. 616/2007 for fjerkrækød

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (1),

under henvisning til Kommissionens forordning (EF) nr. 1301/2006 af 31. august 2006 om fastlæggelse af fælles regler for administration af toldkontingenter for import af landbrugsprodukter på grundlag af en importlicensordning (2), særlig artikel 7, stk. 2,

under henvisning til Kommissionens forordning (EF) nr. 616/2007 af 4. juni 2007 om åbning og forvaltning af EF-toldkontingenter for fjerkrækød med oprindelse i Brasilien, Thailand og andre tredjelande (3), særlig artikel 5, stk. 5, og

ud fra følgende betragtninger:

(1) Forordning (EF) nr. 616/2007 har åbnet toldkontingenter for import af fjerkrækød.

(2) De importlicensansøgninger, der blev indgivet i løbet af de første syv dage af januar 2008 for delperioden 1. april til 30. juni 2008 vedrører for visse kontingenter mængder, som er større end de disponible mængder. Det bør derfor fastslås, i hvilket omfang der kan udstedes importlicenser, ved fastsættelse af den tildelingskoefficient, der skal anvendes på de ansøgte mængder —

UDSTEDT FØLGENDE FORORDNING:

Artikel 1

De i bilaget anførte tildelingskoefficienter anvendes på de importlicensansøgninger, som i henhold til forordning (EF) nr. 616/2007 blev indgivet for delperioden 1. april til 30. juni 2008.

Artikel 2

Denne forordning træder i kraft den 22. januar 2008.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 21. januar 2008. På Kommissionens vegne Jean-Luc DEMARTY Generaldirektør for landbrug og udvikling af landdistrikter

(1) EFT L 282 af 1.11.1975, s. 77. Senest ændret ved forordning (EF) nr. 679/2006 (EUT L 119 af 4.5.2006, s. 1). Med virkning fra den 1. juli 2008 erstattes forordning (EØF) nr 2777/75 af forordning (EF) nr. 1234/2007 (EUT L 299 af 16.11.2007, s. 1).

(2) EUT L 238 af 1.9.2006, s. 13. Ændret ved forordning (EF) nr. 289/2007 (EUT L 78 af 17.3.2007, s. 17).

(3) EUT L 142 af 5.6.2007, s. 3. Ændret ved forordning (EF) nr. 1549/2007 (EUT L 337 af 21.12.2007, s. 75).
23)

Punktet »Fazul Abdullah Mohammed (alias a) Abdalla, Fazul, b) Abdallah, Fazul, c) Ali, Fadel Abdallah Mohammed, d) Fazul, Abdalla, e) Fazul, Abdallah, f) Fazul, Abdallah Mohammed, g) Fazul, Haroon, h) Fazul, Harun, i) Haroun, Fadhil, j) Mohammed, Fazul, k) Mohammed, Fazul Abdilahi, l) Mohammed, Fouad, m) Muhamad, Fadil Abdallah, n) Abdullah Fazhl, o) Fazhl Haroun, p) Fazil Haroun, q) Faziul Abdallah, r) Fazul Abdalahi Mohammed, s) Haroun Fazil, t) Harun Fazul, u) Khan Fazhl, v) Farun Fahdl, w) Harun Fahdl, x) Aisha, Abu, y) Al Sudani, Abu Seif, z) Haroon, aa) Harun, bb) Luqman, Abu cc) Haroun). Fødselsdato: a) 25.8.1972, b) 25.12.1974, c) 25.2.1974, d) 1976, e) februar 1971. Fødested: Moroni, Comorerne. Nationalitet: a) Comorerne, b) Kenya« under overskriften »Fysiske personer« affattes således: »Fazul Abdullah Mohammed (alias a) Abdalla, Fazul, b) Abdallah, Fazul, c) Ali, Fadel Abdallah Mohammed, d) Fazul, Abdalla, e) Fazul, Abdallah, f) Fazul, Abdallah Mohammed, g) Fazul, Haroon, h) Fazul, Harun, i) Haroun, Fadhil, j) Mohammed, Fazul, k) Mohammed, Fazul Abdilahi, l) Mohammed, Fouad, m) Muhamad, Fadil Abdallah, n) Abdullah Fazhl, o) Fazhl Haroun, p) Fazil Haroun, q) Faziul Abdallah, r) Fazul Abdalahi Mohammed, s) Haroun Fazil, t) Harun Fazul, u) Khan Fazhl, v) Farun Fahdl, w) Harun Fahdl, x) Abdulah Mohamed Fadl, y) Fadil Abdallah Muhammad, z) Abdallah Muhammad Fadhul, aa) Fedel Abdullah Mohammad Fazul, ab) Fadl Allah Abd Allah, ac) Haroon Fadl Abd Allah, ad) Mohamed Fadl, ae) Abu Aisha, af) Abu Seif Al Sudani, ag) Haroon, ah) Harun, (ai) Abu Luqman, aj) Haroun, ak) Harun Al-Qamry, al) Abu Al-Fazul Al-Qamari, am) Haji Kassim Fumu, an) Yacub). Fødselsdato: a) 25.8.1972, b) 25.12.1974, c) 25.2.1974, d) 1976, e) februar 1971. Fødested: Moroni, Comorerne. Nationalitet: a) Comororne, b) Kenya. Andre oplysninger: a) Har efter sigende opereret i det sydlige Somalia siden november 2007. b) Besidder efter sigende kenyansk og comorisk pas. c) Antages at have været involveret i angrebene på den amerikanske ambassade i Nairobi og Dar es Salaam i august 1998 og yderligere angreb i Kenya i 2002. d) Siges at have undergået plastikkirurgi.«
(3)

Ifølge Kommissionens oplysninger har visse former for GOES — typisk med en tykkelse på op til 0,1 mm og, på grund af bl.a. den store elektromagnetiske effektivitet, lave vægt og lave varmeudvikling under brugen — egenskaber, som ikke er til stede ved andre former for GOES. Som et resultat af disse egenskaber betragtes brugen af disse produkter anderledes og ses typisk i luftfartøjer og medikoteknik. Varedækningen bør derfor undersøges nærmere.
DA Den Europæiske Unions Tidende L 16/7

KOMMISSIONENS FORORDNING (EF) Nr. 44/2008

af 18. januar 2008

om, i hvilket omfang de ansøgninger om importlicenser, som blev indleveret i de første ti dage af januar 2008 for smør med oprindelse i New Zealand under kontingent nr. 09.4195 og 09.4182, kan godkendes

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1),

under henvisning til Kommissionens forordning (EF) nr. 2535/2001 af 14. december 2001 om gennemførelsesbestemmelser til Rådets forordning (EF) nr. 1255/1999 for så vidt angår importordninger for mælk og mejeriprodukter og åbning af toldkontingenter (2), særlig artikel 35a, stk. 3, og

ud fra følgende betragtninger:

De importlicensansøgninger, der blev indleveret fra 1. til 10. januar 2008 for smør med oprindelse i New Zealand under kontingent nr. 09.4195 og 09.4182, jf. bilag IIIA til forordning (EF) nr. 2535/2001, og meddelt Kommissionen senest den 15. januar 2008, omfatter mængder, der er større end de disponible mængder. Der bør derfor fastsættes tildelingskoefficienter for de mængder, der er ansøgt om —

UDSTEDT FØLGENDE FORORDNING:

Artikel 1

De importlicensansøgninger for smør med oprindelse i New Zealand under kontingent nr. 09.4195 og 09.4182, der blev indleveret fra 1. til 10. januar 2008 i henhold til forordning (EF) nr. 2535/2001 og meddelt Kommissionen senest den 15. januar 2008, godkendes for de mængder, der følger af anvendelsen af tildelingskoefficienterne i bilaget.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 18. januar 2008. På Kommissionens vegne Jean-Luc DEMARTY Generaldirektør for landbrug og udvikling af landdistrikter

(1) EFT L 160 af 26.6.1999, s. 48. Senest ændret ved forordning (EF) nr. 1913/2005 (EUT L 307 af 25.11.2005, s. 2). Med virkning fra den 1. juli 2008 erstattes forordning (EF) nr 1255/1999 af forordning (EF) nr. 1234/2007 (EUT L 299 af 16.11.2007, s. 1).

(2) EFT L 341 af 22.12.2001, s. 29. Senest ændret ved forordning (EF) nr. 1565/2007 (EUT L 340 af 22.12.2007, s. 37).
(1)

Fællesskabet og Republikken Madagaskar har forhandlet om og paraferet en fiskeripartnerskabsaftale, der giver EF-fiskere mulighed for at fiske i farvandene henhørende under Republikken Madagaskars højhedsområde.
(5)

For at sikre, at der afgives seriøse bud, bør det fastsættes, at der skal oplagres en vis minimumsmængde. Det bør fastsættes, hvor stor en minimumsmængde der skal udlagres.
(31)

For så vidt angår kriterium 1, kunne det konstateres ved besøg på stedet, at virksomheden ikke betalte de gældende sociale bidrag for langt størstedelen af virksomhedens ansatte og derved tilsidesatte gældende kinesisk lovgivning, uden at det havde nogen konsekvenser. Desuden kunne virksomheden ikke fremlægge bevis for overførsel af aktier mellem den tidligere og den nye kinesiske aktionær. Det blev også konstateret ved besøg på stedet, at der for nylig var blevet indført nye statslige eksportrestriktioner i FeMo-industrien i Kina. Navnlig har de kinesiske myndigheder efter undersøgelsesperioden indført en eksportlicensordning for eksport af FeMo. Producenter, som ønsker at få udstedt en eksportlicens, skal opfylde en række klare og restriktive betingelser, bl.a. vedrørende tidligere minimumsproduktion og eksportmængder. Ifølge lovgivningen behandler handelsmyndighederne i provinserne og CCCMC alle ansøgninger, og det kinesiske handelsministerium træffer afgørelse og offentliggør en liste over virksomheder, der opfylder betingelserne for at få udstedt en eksportlicens. Førnævnte krav til minimumsproduktion og minimumseksportsalg kunne ændres ensidigt af de kompetente myndigheder. Det fremgår med tydelighed, at producenter, som ikke opfylder kravene til produktions- og eksportmængder, vil få afslag på en anmodning om licens til eksport af FeMo. Det samme gælder nye producenter, eftersom tildeling af en licens er baseret på oplysninger om tidligere produktion og eksport. Selv om ovennævnte restriktioner for salg til eksport blev indført efter undersøgelsesperioden, blev det anset for nødvendigt at inddrage dette forhold i behandlingen af virksomhedens anmodning om markedsøkonomisk behandling, eftersom man i modsat fald ville nå frem til åbenbart fejlagtige konklusioner. Det blev derfor konkluderet, at virksomheden ikke havde påvist, at den opfyldte kriterium 1.
(3)

Anvendelsen af telemailing har således vist, at teknikken er et hensigtsmæssigt svar på den fælles landbrugspolitiks forvaltningsbehov, og at de klassiske systemer for statistik og prognoser på landbrugsområdet er utilstrækkelige. Telemailing har også givet mulighed for at forbedre iagttagelsernes nøjagtighed, objektivitet, hurtighed og hyppighed, og for at perfektionere prognosemodellerne for landbruget, navnlig indførelse af regionaliserede modeller. Telemailing har endelig givet mulighed for specifikke eller supplerende anvendelser i forbindelse med opstillingen og indsamlingen af landbrugsstatistiske data og for at foretage besparelser i udgifterne til opfølgning og kontrol af landbrugsudgifterne. Disse anvendelser af telemailing bør følgelig fortsættes og finansieres inden for rammerne af Den Europæiske Garantifond for Landbruget (EGFL) i perioden 2008-2013 i henhold til artikel 3, stk. 2, litra e), i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (4).
(36)

Efter fremlæggelsen af de vigtigste kendsgerninger og betragtninger, på grundlag af hvilke det var hensigten at anbefale indførelsen af endelige antidumpingforanstaltninger, fremsatte Neeru Enterprises et forslag om et pristilsagn i overensstemmelse med grundforordningens artikel 8, stk. 1. Det skal dog bemærkes, at der de seneste år har været betydelige prisudsving for den pågældende vare, hvorfor den ikke er særlig egnet til faste pristilsagn. Muligheden for at indeksere mindsteimportprisen på grundlag af prisen på det vigtigste råmateriale, alpha-pinen, blev derfor undersøgt som en alternativ tilgangsvinkel. Denne mulighed blev dog heller ikke betragtet som anvendelig af følgende grunde: i) udsvingene i den pågældende vares pris kan ikke i tilstrækkelig grad forklares med udsvingene i prisen på alpha-pinen, og ii) alpha-pinen er ikke en råvare, for hvilken der findes offentligt tilgængelige statistikker over markedsprisen. På grundlag af ovenstående blev det konkluderet, at et pristilsagn er uanvendeligt i dette tilfælde, og derfor kan et sådant tilsagn ikke godtages. Den pågældende eksportør blev underrettet herom og fik lejlighed til at fremsætte bemærkninger. Eksportørens bemærkninger har dog ikke ændret ovenstående konklusion.
(3)

Da USA er en af Fællesskabets traditionelle risleverandører, bør det tillades, at risimporten med oprindelse i dette land igen hurtigst muligt bliver normal. Med henblik herpå bør der for 2008 ske en ændring af opdelingen i delperioder af det samlede kontingent for import af sleben eller delvis sleben ris på 63 000 tons ved tilføjelse af en delperiode februar for kontingentet af ris med oprindelse i USA, og inden for dette kontingent vil det være hensigtsmæssigt fra delperioderne april og juli 2008 og til delperioden februar 2008 at overføre en mængde, der er tilstrækkelig til at sikre ovennævnte målsætning, uden at der samtidig sker forstyrrelser på EF-markedet og af importen fra andre oprindelseslande, og således at den fastsatte samlede årlige mængde på 38 721 tons for dette kontingent ikke overskrides.
(2)

Stofferne dinoprosttromethamin og dinoprost er opført i bilag II til forordning (EØF) nr. 2377/90 i kategorien organiske forbindelser for alle arter pattedyr. Udvalget for Veterinærlægemidler (CVMP) er blevet anmodet om at undersøge, om vurderingerne og konklusionerne vedrørende dinoprosttromethamin og dinoprost også gælder for dinoproston. CVMP fandt, at da dinoproston og dinoprost udviser strukturel lighed, og da dinoproston hurtigt metaboliseres til dinoprost, gælder de sikkerhedsvurderinger, der er foretaget for dinoprosttromethamin og dinoprost, også for dinoproston. CVMP konkluderede derfor, at der ikke er behov for at fastsætte grænseværdier for restkoncentrationer for dette stof. På baggrund af CVMP’s konklusioner bør dinoproston indsættes i bilag II i kategorien organiske forbindelser for alle arter pattedyr.
(2)

Kornpriserne på EF's marked er generelt steget voldsomt siden begyndelsen af produktionsåret 2007/08. Stigningen er dog ikke konstant, og der er konstateret store prisudsving for korn, så at der ofte ses ret store forskelle mellem faldende priser på EF's marked og den pris, som produkterne sælges til i forbindelse med licitationer over salg af interventionslagre af korn. Som følge af disse forskelle viser det sig, at solgte kornpartier ikke afhentes af køberne. Sikkerhedsstillelsen på 10 EUR/t er således ikke stor nok til at garantere, at partierne afhentes. Sikkerhedsstillelsen bør derfor forhøjes for at undgå en sådan situation og sikre, at den ved forordning (EF) nr. 712/2007 åbnede licitation fungerer effektivt.
(2)

Sanktionskomitéen under FN’s Sikkerhedsråd besluttede den 16. januar 2008 at ændre listen over de personer, grupper og enheder, over for hvem indefrysningen af pengemidler og økonomiske ressourcer skal gælde. Bilag I bør derfor ændres i overensstemmelse hermed.
(2)

Ved tidligere års forordninger om ændring af bilag I til Rådets forordning (EØF) nr. 2658/87 (3) er der også gennemført ændringer af den kombinerede nomenklatur for visse oksekødsprodukter, men ikke alle ændringer er blevet gennemført i følgende forordninger om den fælles markedsordning for oksekød: Rådets forordning (EF) nr. 1254/1999 af 17. maj 1999 om den fælles markedsordning for oksekød (4), Kommissionens forordning (EF) nr. 1731/2006 af 23. november 2006 om særlige gennemførelsesbestemmelser for eksportrestitutioner for visse former for oksekødskonserves (5) og Kommissionens forordning (EF) nr. 545/2007 af 16. maj 2007 om åbning og forvaltning af et toldkontingent for import af frosset oksekød til forarbejdning (1. juli 2007-30. juni 2008) (6).
(3)

Nultoldsatsen for de pågældende former for vand og andre drikkevarer er blevet midlertidigt suspenderet for Norge ved aftalen i form af brevveksling mellem Det Europæiske Fællesskab og Kongeriget Norge om protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge (6), i det følgende benævnt »aftalen«, godkendt ved afgørelse 2004/859/EF. I henhold til punkt IV i det godkendte referat til aftalen kan der — i princippet — kun toldfrit indføres varer henhørende under KN-kode 2202 10 00 og ex 2202 90 10 med oprindelse i Norge inden for et toldfrit kontingent, mens der skal betales importafgift for indførsel ud over toldkontingentet.
(3)

Kommissionens forordning (EF) nr. 1545/2007 af 20. december 2007 om fastsættelse af den supplerende mængde rårørsukker med oprindelse i AVS-staterne og Indien til levering til raffinaderierne fra 1. oktober 2007 til 30. september 2008 (3) fastsatte en første supplerende mængde på 80 000 tons for at dække det mest nødvendige forsyningsbehov i de første måneder af produktionsåret 2007/08. Inden for rammerne af de økonomiske partnerskabsaftaler vil den bedre markedsadgang for sukker kun gælde for produktionsåret 2008/09. Passende råsukkerforsyninger til raffineringsindustrien i produktionsåret 2007/08 er derfor afhængige af, om der er supplerende mængder til rådighed. For at sikre sådanne forsyninger er det hensigtsmæssigt at åbne en supplerende mængde supplerende sukker på 120 000 tons for produktionsåret 2007/08.
DA Den Europæiske Unions Tidende L 27/8

KOMMISSIONENS FORORDNING (EF) Nr. 86/2008

af 30. januar 2008

om ændring af forordning (EF) nr. 318/2007 om dyresundhedsmæssige betingelser for import af visse fugle til Fællesskabet samt karantænebetingelser herfor

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), særlig artikel 10, stk. 3, andet afsnit, og artikel 10, stk. 4, første afsnit,

under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (2), særlig artikel 18, stk. 1, fjerde led, og

ud fra følgende betragtninger:

(1) Ved Kommissionens forordning (EF) nr. 318/2007 (3) er der fastsat dyresundhedsmæssige betingelser for import af visse fugle, bortset fra fjerkræ, til Fællesskabet samt karantænebetingelser for sådanne fugle efter importen.

(2) I bilag V til forordning (EF) nr. 318/2007 er der fastsat en liste over karantænefaciliteter og -centre, der er godkendt af medlemsstaternes kompetente myndigheder med henblik på import af visse fugle, bortset fra fjerkræ.

(3) Tjekkiet, Tyskland og Spanien har gennemgået deres godkendte karantænefaciliteter og centre og har forelagt Kommissionen en opdateret liste over sådanne karantænefaciliteter og -centre. Listen over godkendte karantænefaciliteter og -centre i bilag V til forordning (EF) nr. 318/2007 bør derfor ændres i overensstemmelse hermed.

(4) Forordning (EF) nr. 318/2007 bør derfor ændres i overensstemmelse hermed.

(5) Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

UDSTEDT FØLGENDE FORORDNING:

Artikel 1

Bilag V til forordning (EF) nr. 318/2007 erstattes af teksten i bilaget til nærværende forordning.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 30. januar 2008. På Kommissionens vegne Markos KYPRIANOU Medlem af Kommissionen

(1) EFT L 268 af 24.9.1991, s. 56. Senest ændret ved direktiv 2006/104/EF (EUT L 363 af 20.12.2006, s. 352).

(2) EFT L 268 af 14.9.1992, s. 54. Senest ændret ved Kommissionens beslutning 2007/265/EF (EUT L 114 af 1.5.2007, s. 17).

(3) EUT L 84 af 24.3.2007, s. 7. Ændret ved forordning (EF) nr. 1278/2007 (EUT L 284 af 30.10.2007, s. 20).